jkorsvik/nowiki_second_scrape_merged huggingface dataset:
Elbridge Gerry

Elbridge Thomas Gerry (født 17. juli 1744, død 23. november 1814) var en amerikansk diplomat og statsmann. Han tilhørte det demokratisk-republikanske partiet og tjente som visepresident for James Madison fra 4. mars 1813 til sin død halvannet år senere. Han var da den andre visepresident som døde mens han hadde embedet, den første var hans forgjenger George Clinton.
Gerrys underskrift er å finne på USAs uavhengighetserklæring, men han var en av tre som nektet å skrive under på grunnloven i 1787 fordi den ikke inneholdt en menneskerettighetserklæring (Bill of Rights). Han ble visepresident etter å ha vært guvernør i Massachusetts i 1810 og 1811.  
Gerrys ettermæle er også knyttet til begrepet gerrymandering;  det å konstruere valgkretser på en måte som er til fordel for én politisk part.


== Referanser ==


== Eksterne lenker ==
(en) Elbridge Gerry – kategori av bilder, video eller lyd på Commons 
(en) Elbridge Gerry hos Amerikas forente staters kongress' biografiske kartotek 
(en) Elbridge Gerry hos American National Biography
Zinfandel

Zinfandel, også kjent som primitivo i Italia og crljenak kaštelanski i Kroatia, er en blå vindrue. Druen brukes vanligvis til å produsere en robust og alkoholsterk rødvin, men det lages også rosévin på druen, i USA ved navnet White Zinfandel eller Zinfandel Blush. 


== Utbredelse ==
Zinfandel har sitt opphav i Dalmatia, en kystregion i Kroatia, og druetyper av zinfandel-typen var dominerende i den Kroatiske vinindustrien på 1800-tallet. Druen ble importert til Puglia på Italias «hæl» en gang på 1700-tallet, og fikk her navnet primitivo fra primativus eller primaticcio, på grunn av sin tidlige (primo) modning.
Druen kom til USA rundt 1830, og til California under gullrushet i 1850. Druen er i dag en av de viktigste variantene i USA, og mer enn 10% av de Californiske vinstokkene er i dag på zinfandel.
Druen dyrkes også i Sør-Afrika, Australia og Chile.


== Holdbarhet ==
Zinfandel kan drikkes relativt ung på grunn av sin behagelige og fruktige karakter. Ved lagring kan den utvikle seg videre til å bli rund og mektig med portvinskarakter.


== Smak, lukt og struktur ==
Avhengig av jordsmonn, temperatur, modning og lagring kan zinfandel ofte smake av bringebær, bjørnebær og blåbær, og kan ha en krydret karakter. Vinen kan utvikle et dypere preg av bær ved lagring. Rød amerikansk zinfandel lagres vanligvis på nye eikefat. 
Zinfandeldruen inneholder mye sukker, og kan gjæres til vin som overstiger 15% vol alkohol. Vinene har bra med tanniner, moderat syre og god balanse.


== Referanser ==


== Eksterne lenker ==
Arcus om druetyper
Paddy Russell

Paddy Russell (1928–2017) var en britisk regissør.
I perioden 1962–1981 regisserte hun blant annet episoder av Out of the Unknown (1965), Late Night Horror (1968), Pere Goriot (1968), Little Women (1970), The Moonstone (1972) og The Omega Factor (1980).
Før hun begynte å jobbe som regissør, var hun produksjonsassistent hos BBC. Hun jobbet på flere serier med den berømte regissøren Rudolph Cartier. Hun jobbet på både Quatermass-seriene og BBCs dramatisering av George Orwells roman 1984 (1954).
Russell regisserte fire Doctor Who-historier: The Massacre of St Bartholomew's Eve (1966), Invasion of the Dinosaurs (1974), Pyramids of Mars (1975) og Horror of Fang Rock (1977). Hun var den første kvinnelige regissøren som jobbet på serien i en tid da TV-industrien var mannsdominert.


== Referanser ==


== Eksterne lenker ==
(en) Paddy Russell på Internet Movie Database 
(en) Paddy Russell hos The Movie Database
Rex Tucker

Rex Tucker (født 20. februar 1913 i March i Isle of Ely (nå Cambridgeshire) i England, død 10. august 1996) var en regissør av TV-serier i 1950- og 1960-årene.
Han var en av drivkreftene da Doctor Who ble utviklet i 1963. Han var midlertidig produsent, før Verity Lambert tok over jobben. Tuckers venn, skuespilleren og regissøren Hugh David, sa senere at det var Tucker som døpte serien Doctor Who, selv om Tucker selv sa at Sydney Newman fant på navnet. Tucker hadde også spurt David om han ville spille Doktoren, men han avslo.
Tucker skulle opprinnelig regissere den første historien, An Unearthly Child, og det var også planlagt at han skulle regissere flere historier i den første sesongen. Dette skjedde ikke, og han regisserte bare The Gunfighters i 1966. Tucker og Innes Lloyd, som da var produsent, var uenige om hvordan den siste episoden av historien skulle klippes, og Tucker ba derfor om å få navnet sitt fjernet fra episodens rulletekst.


== Eksterne lenker ==
(en) Rex Tucker på Internet Movie Database 
(en) Rex Tucker hos The Movie Database
Slaget ved Kypros

Slaget ved Kypros fant sted rundt 450 f.Kr. nær Salamis i Kypros.
Den athensk–ledede sjøforbundet mistet i 454 f.Kr. en flåte i et mislykket forsøk på å støtte et egyptisk opprør mot Persia. I løpet av de neste tre årene klarte Athen heller ikke å erobre Farsalos i Thessalia, i tillegg til Sikyon og Oeniadai som alle var allierte av den spartansk–ledede peloponneserforbundet. Athen inngikk i 451 f.Kr. en fem år lang våpenhvile med Sparta.
Etter våpenhvilen fant Kimon muligheten til å fortsette krigen mot perserne. Han seilte til Kypros med to hundre triremer fra konføderasjonen. Derfra sendte han seksti skip til Egypt for å hjelpe prins Amyrtaios som kjempet mot perserne ved Nildeltaet. Kimon støttet med de gjenværende skipene opprøret til de gresk–kypriotiske bystatene mot deres herrer og beleiret den persiske befestningen Citium på sørvestkysten av Kypros. Under beleiringen døde Kimon og kommandoen over flåten gikk til Anaxikrates som forlot Citium for å møte den fønikiske og kilikianske flåten ved Salamis på Kypros. Den greske flåten fikk en fullstendig seier til sjøs og på land, og da de seksti skipene fra Egypt sluttet seg til dem, seilte de tilbake til Athen.
Athenerne utnyttet ikke sin seier. I stedet returnerte de hjem hvor de oppdaget at Sparta hadde tatt over tempelet ved Delfi og at boeotianerne begynte å gjøre opprør mot det athenske styret. Dette opprøret førte til slaget ved Coronea i 447 f.Kr.
Robert Green

Robert Green (født 18. januar 1980) er en engelsk tidligere fotballspiller.I august 2006 ble han solgt fra Norwich City FC til West Ham United for 2 millioner pund (25 millioner NOK).
I juni 2012 ble West Ham United enige med Robert Green om å si opp kontrakten i klubben. I løpet av de 6 årene Green var i klubben, ble han en stjerne og ble blant annet kåret til årets West Ham-spiller i 07/08-sesongen.


== Landslaget ==
Han har også tolv landskamper for England. Han var egentlig med i troppen til fotball-VM i 2006, men måtte melde forfall på grunn av en skade, som også satt ham utenfor i begynnelsen av 2006/2007-sesongen.


== Referanser ==


== Eksterne lenker ==
(en) Robert Green – FIFA 
(en) Robert Green – UEFA 
(en) Robert Green – Transfermarkt 
(en) Robert Green – national-football-teams.com 
(en) Robert Green – WorldFootball.net 
(en) Robert Green – Soccerbase.com 
(en) Robert Green – FootballDatabase.eu 
(en) Robert Green – Soccerway 
(en) Robert Green – EU-Football.info 
(en) Robert Green – FBref
King Kong Escapes

King Kong Escapes  (キングコングの逆襲 – Kingu Kongu no Gyakushû) er en japansk/amerikansk samproduksjonsfilm fra 1967, regissert av Ishirô Honda.
I filmen kidnappes King Kong fra sin øy av Doktor Wu, som vil tvinge han til å grave frem det radioaktive materien X på nordpolen. King Kong lykkes å rømme, og svømmer fra Nordpolen til Tokyo der han utkjemper en kamp mot Doktor Wus robot Mekani Kong.
Dette var den fjerde filmen i King Kong-serien.


== Handling ==
Et ondt geni ved navn Dr. Who skaper Mechani-Kong, en robot-versjon av King Kong. Dr. Who ønsker å grave etter kraftige radioaktive mineraler kalt Element X, som bare eksisterer på Nordpolen. Mechani-Kong kommer inn i en grotte av is, og begynner å grave seg ned i en stor isbre. Men den radioaktive strålingen ødelegger de elektroniske kretsene, og roboten slår seg av. Dr. Who planlegger deretter å få den virkelige King Kong til å gjennomføre denne oppgaven. En kvinnelig tilsynsperson, Madame Piranha, hvis regjering finansierer Dr. Whos ordninger, får i oppdrag å reise sammen med ham. Men hans arbeidsgiver plager ham ofte på grunn av hans manglende vitenskapelige resultater.
I mellomtiden ankommer en ubåt, under kommando av Carl Nelson, til Mondo Island - hvor den legendariske King Kong holder til. Her kommer den gigantiske gorillaen inn i en intens slåsskamp mot en gigantisk dinosaur Gorosaurus og en havslange. Samtidig forelsker gorillaen seg i løytnant Susan Watson (spilt av Linda Jo Miller) som følger i fotsporene til Ann Darrow fra filmen som kom ut i 1933. Dr. Who reiser deretter til Mondo Island. Han bortfører King Kong, og bringer gorillaen tilbake til hans egen base på Nordpolen.
King Kong blir utsatt for hypnose av et blinkende lys. Dr. Who befaler King Kong å hente Element X fra en hule. Men problemer oppstår og Dr. Who må kidnappe Susan Watson, den eneste personen som virkelig kan kontrollere den enorme gorillaen. Men King Kong stikker av, og forsøker å svømme helt til Japan.


== Skuespillere ==
Rhodes Reason - kommandør Carl Nelson.
Akira Takarada - som Nelsons nestkommanderende, Jiro Nomura　
Linda Jo Miller - løytnant Susan Watson.
Hideyo Amamoto - Dr. Who
Mie Hama - Madame Piranha (amerikansk stemme-skuespiller: Julie Bennett)
Yoshifumi Tajima - Chief
Nadao Kirino - Dr. Who's assistent
Andrew Hughes - en journalist
Ryūji Kita - politi-inspektør.
Ikio Sawamura - innbygger på Mondo Island.
Yasuhisa Tsutsumi - General
Haruo Nakajima - King Kong
Hiroshi Sekita - Mechani-Kong og Gorosaurus


== Eksterne lenker ==
(en) King Kong Escapes på Internet Movie Database 
(sv) King Kong Escapes i Svensk Filmdatabas 
(fr) King Kong Escapes på Allociné 
(nl) King Kong Escapes på MovieMeter 
(en) King Kong Escapes på AllMovie 
(en) King Kong Escapes på Turner Classic Movies 
(en) King Kong Escapes på Rotten Tomatoes
Fylkesvei 7438

Fylkesvei 7438 går mellom Horsdal og Hangåsvika i Gildeskål kommune. Veien er 27,4 km lang.
Frem til 2019 hadde veien betegnelsen fylkesvei 472.


== Kommuner og knutepunkter ==

 GildeskålElias Blix' vei 

LekangerMårnesSandhornøyveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7438
(no) Statens vegvesen – trafikkmeldingerRegionale hurtigbåter (Nordland fylkeskommune) Arkivert 29. september 2018 hos Wayback Machine.
Hurtigbåter – Midtre Nordland (Nordland fylkeskommune)
Premier League 2017/18

Premier League 2017/18 er den 26. sesongen av Premier League.
Chelsea går inn i sesongen som regjerende mestere. Newcastle vant Football League Championship 2016–2017 og rykket opp sammen med Brighton & Hove Albion direkte opp til Premier League. Huddersfield Town sikret seg den tredje og siste opprykksplassen etter straffekonkurranse i playoff-finalen mot Reading på Wembley Stadium 29. mai 2017.
Manchester City vant Premier League for tredje gang, klubbens femte ligatittel totalt.


== Tabell ==


== Klubbinfo ==
1:  Tottenham Hotspur spiller sine hjemmekamper på Wembley på grunn av ombygging av deres hjemmebane White Hart Lane


=== Trenerbytter ===


== Statistikk ==


== Utmerkelser ==


=== Månedens ===


=== Årets ===


== Referanser ==
Mecklenburg-Vorpommerns flagg

Mecklenburg-Vorpommerns flagg er delt i blått over hvitt over rødt og har en smal gul stripe som går gjennom den midtre hvite stripen. Flaggets farger er en kombinasjon av flaggfargene for Mecklenburg, blått, gult og rødt, og Pommern, blått og hvitt. Hvitt og rødt er samtidig fargene for hansabyene. Flere slike, eksempelvis Lübeck, Stralsund og Wismar, som alle førte flagg i hvitt og rødt, er nå en del av delstaten Mecklenburg-Vorpommern. Delstatsflagget trekker også veksler på byen Rostocks gamle flagg. Dette er blått, hvitt og rødt, og er kjent i skriftlige kilder fra så langt tilbake som 1418.
Mecklenburg-Vorpommerns flagg ble innført etter at DDR ble oppløst og det ble nyordnet delstater i det østlige Tyskland. Flagg og våpen ble innført ved lov av 23. juli 1991. Flagget ble fastsatt til forholdet 3:5. Det gjelder også for statsflagget, som har våpenmerkene for Mecklenburg, et svart oksehode, og Vorpommern (egentlig Pommern), en rød griff, i midten av den hvite stripen.


== Litteratur ==
Jörg-M. Hormann og Dominik Plaschke: Deutsche Flaggen. Geschichte – Tradition – Verwendung, 2006
Harry D. Schurdel: Flaggen und Wappen Deutschland, 1995
Kylähullut

Kylähullut er et finsk punkrock-band som består av medlemmene Alexi Laiho (Children of Bodom), Tonmi Lillman (tidligere To/Die/For) og Vesku Jokinen (Klamydia). Bandnavnet betyr «Bygdetullingene».
Bandet ble formet av Alexi Laiho i 2004, som et sideprosjekt.


== Diskografi ==
Keisarinleikkaus  (EP, 2004)
Turpa täynnä  (2005)
Lisää persettä rättipäille (EP, 2007)
Peräaukko sivistyksessä  (2007)


== Eksterne lenker ==
(en) Kylähullut på Discogs 
(en) Kylähullut på MusicBrainz 
(en) Kylähullut på Encyclopaedia Metallum 
(en) Kylähullut på AllMusic
Fylkesvei 7434

Fylkesvei 7434 går mellom Tukthuset på Meløya og Ørnes i Meløy kommune.
Traséer: Ørnes – Ørnes fergekai 0,2 km, Meløysund – Tukthuset 10,7 km.
Frem til 2019 hadde veien betegnelsen fylkesvei 466.


== Kommuner og knutepunkter ==

 MeløyTukthusveien 

Sørveien 

Meløysundveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7434
(no) Statens vegvesen – trafikkmeldingerRegionale hurtigbåter (Nordland fylkeskommune) Arkivert 29. september 2018 hos Wayback Machine.
Hurtigbåter – Midtre Nordland (Nordland fylkeskommune)
Sinergy

Sinergy er et power metal band fra Finland.


== Biografi ==
Idéen om å starte Sinergy oppstod da Kimberly Goss som spilte keyboard for Dimmu Borgir på den tiden, 
møtte In Flames-gitarist Jesper Strömblad på en Europaturné. De diskuterte idéen om å starte et
metalband med kvinnelig frontfigur, men på grunn av at de begge var opptatt med andre band ble det ikke noe av.
Da Kimberlys vikarjobb for Dimmu Borgir var over, flyttet hun til Sverige og bestemte at det var tid for å virkeliggjøre prosjektet hun hadde med Strömblad.
De første medlemmene av Sinergy besto da av bassist Sharlee D'Angelo (fra Arch Enemy og Mercyful Fate), trommeslager Ronny Milianowicz og gitarist Alexi Laiho (fra Children of Bodom) som på den tiden var ukjent. Et år senere ble Sinergy oppløst, men Kimberly og Alexi ville fortsette prosjektet, og fant nye medlemmer til bandet.


== Medlemmer ==
Kimberly Goss – Vokal
Alexi Laiho – Gitar
Lauri Porra – Bass
Janne Parviainen – Trommer
Roope Latvala – Gitar


== Tidligere medlemmer ==
Marco Hietala – Bass og vokal
Jesper Strömblad – Gitar
Tonmi Lillman – Trommer
Melanie Sisneros – Bass
Sharlee D'Angelo – Bass
Ronny Milianowicz – Trommer


== Diskografi ==
Beware the Heavens (1999)
To hell and Back (2000)
Suicide by my Side (2002)
Sins of the Past (2007)


== Eksterne lenker ==
(en) Sinergy på Discogs 
(en) Sinergy på MusicBrainz 
(en) Sinergy på Encyclopaedia Metallum 
(en) Sinergy på Spotify 
(en) Sinergy på Songkick 
(en) Sinergy på Last.fm 
(en) Sinergy på AllMusic
Fokis

Fokis (gresk: Φωκίδα, Fokída) er en av de regionale enhetene i Hellas. Det er en del av den administrative regionen i Sentral-Hellas. Det strekker seg fra de vestlige fjellsidene av Parnassos i øst til fjellkjeden Vardousia i vest ved Korintbukta. Regionen har navn etter det gamle distriktet Fokis fra den greske antikken, men den moderne regionale enheten omfatter også deler av antikkens Lokris og Doris.


== Geografi ==

Det moderne Fokis har et areal på 2120 km². Av dette er 560 km² er skogsområder, 36 km² er sletter, og resten er fjellområder. Den massive fjellryggen av Parnassos på 2 459 meter, som ligger på tvers gjennom midten av landet, deler det i to adskilte deler. Naboprefekturene er Etoloakarnania (Aetolia-Akarnania) i vest, Fthiotis i nord, og Boiotia i øst. Det meste av landet i sør og øst er avskoget og fjellendt mens et dalføre strekker seg fra Itea og opp til Amfissa. Skogsområder og grønne områder ligger i vest, den sentrale delen og i nord.


== Befolkning ==
Dens befolkning utgjorde 40 343 i 2001, og er således et av Hellas' minst befolkede regionale enheter, og har en befolkningstetthet på 19 personer per km². I sommermånedene blir derimot befolkningen når doblet grunnet tilstrømning av turister.De fleste landsbyene ligger i sør, sørøst og i øst, særlig i områdene mellom Amfissa og Itea. I nord er det kun spredt befolket.


== Historie ==
Den tidlige historien til Fokis forblir nokså uklar. Under den persiske invasjonen i 480 f.Kr. sluttet fokierne seg først til i det nasjonale forsvaret, men etter nederlaget i slaget ved Thermopylene ble de innrullert på persisk side før slaget ved Plataiai. I 457 f.Kr. førte et forsøk på å utvide sin innflytelse til Kefissos i territoriet til Doris til at en spartansk hær gikk inn i Fokis til forsvar for «metropolisen til dorerne». Et lignende foretak mot Delfi i 448 f.Kr. ble igjen torpedert av Sparta, men fokierne tok tilbake helligdommen kort tid etterpå med hjelp fra Athen som de gikk i allianse med i 454 f.Kr. Den etterfølgende nedgangen til den athenske makten til lands svekket denne nye forbindelsen. Under peloponneserkrigen var Fokis nominelt en alliert og avhengig av Sparta og hadde mistet kontrollen over Delfi.


== Referanser ==


== Eksterne lenker ==
Offisielt nettsted 
(en) Phocis – kategori av bilder, video eller lyd på Commons 
Fokida Arkivert 28. august 2005 hos Wayback Machine., offisielt nettsted
Phokians, 668–450 f.Kr., Fanaticus
Fylkesvei 7420

Fylkesvei 7420 går mellom Halsa og Ørnes med ferge til Bolga, hele strekningen ligger i Meløy kommune. Veien er 27,4 km lang utenom fergestrekningene. Fergestrekningen Bolga–Ørnes er 25,9 km lang. Veien var riksvei 17 før Svartistunnelen ble åpnet i 1986.
Frem til 2019 hadde veien betegnelsen fylkesvei 452.


== Kommuner og knutepunkter ==

 MeløyFerjestrekning 

Vassdal 

Jenslund 
Vall 

Enga 

Osa 
Saura 
Oldra 
Kjeldal 

Bjærangsfjordveien 

Kirkeveien 


== Referanser ==


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv7420
(no) Statens vegvesen – trafikkmeldinger
Epitet

Epitet (av gresk epitheton, «tilføyelse») er et karakteriserende adjektiv som er lagt til et substantiv. I antikkens diktning, som hos Homer, var det stående uttrykk som «den fotrappe Akilles», mens Athene fikk en rekke epiteter knyttet til seg, hos Homer vanligvis glaukopis (γλαυκῶπις), oversatt som «med lyse øyne», «Athene med de skinnende øynene».I det ptolomeiske rike i Egypt hadde samtlige mannlige herskere samme fornavn, og man skilte da mellom dem ved hjelp av epiteter, såsom Ptolemaios I Soter, Ptolemaios III Euergetes, og Ptolemaios IV Filopator. Tilnavnene her betydde henholdsvis «frelser», «velgjører» og «(den som) elsker sin far». Romertallene er en moderne oppfinnelse for å skille mellom dem.
Tilsvarende ble nordboere i vikingtiden vanligvis gjenkjent ved sitt fornavn og hvem de var sønn av, såsom Olav Tryggvason eller Bjarne Kolbeinsson, eller ved treffende tilnavn som Erling Skakke (en skade i nakken), Eirik Blodøks (drepte flere av sine halvbrødre), Sigurd Orm-i-auga (muligens en misdannelse i øyet) og Sigurd Jorsalfare som dro til Jorsal (= Jerusalem).
Eksempler på stående epiteter i antikkens episke diktning som Iliaden:

den fotrappe Akilles
den skjønne Helene
den mektige kong Agamemnon
den allsidige Odyssevs


== Nomenklatur ==
I biologisk nomenklatur kalles det andre leddet av et artsnavn for epitet. Menneskets vitenskapelige navn er Homo sapiens. «Homo» er slektsnavnet, mens «sapiens» (latin for «tenkende») er epitetet. 


== Referanser ==
Fylkesvei 7304

Fylkesvei 7304 går mellom Fagervika og Meisfjord i Leirfjord kommune.
Frem til 2019 hadde veien betegnelsen fylkesvei 212.


== Kommuner og knutepunkter ==

 LeirfjordFagervikveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7304
(no) Statens vegvesen – trafikkmeldinger
Robert Banks Stewart

Robert Banks Stewart (født 16. juli 1931 i Edinburgh) er en skotsk TV-manusforfatter.
Han har bidratt med manus til Thames Televisions Callan, Special Branch, The Sweeney og Owner Occupied.
Han skrev også manusene The Master Minds og Quick-Quick Slow Death for serien The Avengers.
Manusredigerer Robert Holmes inviterte Stewart til et møte for å diskutere manusideer for serien Doctor Who i begynnelsen av 1974. Stewart tenkte ut en seks episoder lang historie kalt The Secret of Loch Ness. Han syntes at Skottlands legendariske monster i Loch Ness ville være perfekt for en Doctor Who-historie fordi det fantes så få detaljer om monsteret. Historien fokuserte opprinnelig på monsteret, men Holmes foreslo at Stewart skulle konsentrere seg om de utenomjordiske zygonene, som kan forandre utseende. Arbeidstitlene på historien var The Loch, The Secret of the Loch, The Loch Ness Monster og The Zygons før de endte med Terry of the Zygons.
Året etter skrev han The Seeds of Doom for Doctor Who. Begge historien ble vist som en del av sesong 13. Denne historien var inspirert av The Quatermass Experiment og John Wyndhams roman The Day of the Triffids. Begge handlet om at floraen agriper mennesker og førstnevnte handler også om at et utenomjordisk monster infiserer en mann og forvandler ham til en plante. Det er uvisst om The Seeds of Doom opprinnelig ble laget som en fire eller seks episoder lang historie. Stewart har selv sagt at den alltid var beregnet å vøre seks episoder lang, men andre kilder antyder at dette ikke er tilfellet. De sier at den fire episoder lange Seeds var ment å følge etter en to episoder lang historie kalt The Angurth skrevet av Eric Pringle, som ble bestilt på slutten av sommeren i 1975. Da denne ikke ble produsert, søkte produsent Philip Hinchcliffe om lov til å forkorte sesong 14 til 24 episoder. Bill Slater, som var daværende sjef for serier, sa nei. Istedenfor måtte Robert Holmes og regissør Douglas Camfield, som skulle regissere Seeds, skrive om historien slik at de fikk en to episoder lang prolog som foregår i Antarktis. The Seeds of Doom var Stewarts siste historie for Doctor Who. Et utkast han skrev ble dog brukt som basis for Holmes' The Talons Of Weng-Chiang året etter.
Stewart fortsatte å jobbe som forfatter, manusredigerer og produsent og han hjalp til med å utvikle seriene Shoestring, Bergerac og The Darling Buds of May.


== Referanser ==


== Eksterne lenker ==
(en) Robert Banks Stewart på Internet Movie Database 
(en) Robert Banks Stewart hos The Movie Database .
Fylkesvei 7264

Fylkesvei 7264 går mellom Søvik og Nordheim i Alstahaug kommune. Veien er 10,3 km lang.
Frem til 2019 hadde veien betegnelsen fylkesvei 138.


== Kommuner og knutepunkter ==

 Alstahaug
17Fylkesvei 17 Søvik
Arm fra Sørra til 17Fylkesvei 17 Kleiva (1,2 km)
17Fylkesvei 17 Nordheim


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7264
(no) Statens vegvesen – trafikkmeldinger
Nicholas Mallett

Nicholas Mallett (født 6. mai 1945, død 30. januar 1997) var regissør for blant annet episoder av The Bill og Children's Ward.
Mallett prøvde å utdanne seg som danser på ballettskole, men på grunn av sykdom måtte han slutte. Han fikk seg jobb hos BBC innen musikk og håndverk på grunn av at han har jobbet med teater. Han steg i gradene innen drama-avdelingen og jobbet blant annet som produksjonsassistent på den første episoden av Blake's 7. I 1985 fikk han sin første jobb som regissør innen BBC på den åtte episoder lange serien Late Starter, som han regisserte sammen med Barry Davis. Han var deretter regissør på Spitting Image og mens han jobbet der ble han ringt opp av daværende produsent av Doctor Who, John Nathan-Turner, som spurte om han ville regissere en historie av denne serien. Mallett endte med å regissere historiene The Mysterious Planet, Paradise Towers og The Curse of Fenric i perioden 1986-1989. Den utvidede versjonen av The Curse of Fenric på DVD-utgivelsen av historien er dedisert til Mallett.
Etter Doctor Who regisserte han blant annet to episoder av Children's Ward i 1989 og åtte episoder av The Bill i perioden 1993-1995. I 1990-årene jobbet han også på seriene Boon, Lovejoy og flere Sky TV-produksjoner.


== Referanser ==


== Eksterne lenker ==
(en) Nicholas Mallett på Internet Movie Database